***Ո Ր Ո Շ ՈՒ Մ***

*Կատարողական վարույթը կասեցնելու մասին*

*«31» մարտի 2014 թ. ք.Ալավերդի*

*ՀՀ ԱՆ ԴԱՀԿ ապահովող ծառայության Լոռու մարզային բաժնի ավագ հարկադիր կատարող, արդարադատության կապիտան՝ Արկադիա Նոնինյանս, ուսումնասիրելով 10.01.2014թ. վերսկսված թիվ 06/02-493/13 կատարողական վարույթի նյութերը.*

*ՊԱՐԶԵՑԻ*

*ՀՀ Երևան քաղաքի Կենտրոն և Նորք-Մարաշ վարչական շրջանի ընդհանուր իրավասության դատարանի կողմից 17.12.2013թ. տրված թիվ ԵԿԴ/1750/02/11 կատարողական թերթի համաձայն պետք է՝ «Ռ.Ա.Տ.ՇԻՆ» ՓԲԸ-ից հօգուտ «Հայբիզնեսբանկ» ՓԲԸ-ի բռնագանձել 20.06.2012թ.-ի դրությամբ 96.752 ԱՄՆ դոլար և 9.596.729 ՀՀ դրամ, ինչպես նաև սկսած 21.06.2012թ.՝ 19.11.2008թ., 20.04.2009թ. և 23.11.2009թ. վարկային պայմանագրերի 3.2, 3.3 և 3.4 կետրերով նախատեսված տոկոսներ և տույժեր մինչև վարկային պարտավորությունների փաստացի կատարման օրը:*

*Համաձայն «ԴԱՀԿ մասի­ն» օրենքի 66 հոդվածի և 67 հոդվածի «ա» կետի բռնագանձել բռնագանձել բռնագանձվող գումարի 5%-ի չափով ՀՀ դրամ, որպես կատարողական գործողությունների կատարման ծախս։*

*Ի կատարումն կատարողական թերթի ձեռնարկված կատարողական գործողությունների ընթացքում պարտապան «Ռ.Ա.Տ.ՇԻՆ» ՓԲԸ-ին սեփականության իրավունքով պատկանող գույք՝ ներառյալ դրամական միջոցներ և արժեթղթեր, ինչպես նաև գույքային իրավունքներ հայտնաբերելու, դրանց գտնվելու վայրը, կազմն ու քանակը պարզելու նպատակով «ԴԱՀԿ մասին» ՀՀ օրենքի 40 հոդվածի 3–րդ մասի համաձայն հայտարարվել է գույքի հետախուզում և համապատասխան հարցումներ են ուղարկվել գույքի հաշվառում /կամ գրանցում/ իրականցնող իրավասու պետական մարմինների և այլ կազմակերպությունների, ինչպես նաև ՀՀ տարածքում գործող բոլոր առևտրային բանկերին։*

*Այսպիսով, պարտապանին սեփականության (ընդհանուր համատեղ և /կամ/ բաժնային սեփականության) իրավունքով պատկանող գույք, գույքային իրավունքներ և դրամական միջոցներ հայտնաբերելու ուղղությամբ ձեռնարված՝ օրենքով թույլատրելի բոլոր միջոցները սպառվել են։*

*Արդյունքում հայտնաբերվել է վերջինիս սեփականության իրավունքով պատկանող Լոռու մարզի Ճոճկան գյուղում գտնվող 348-002 ծածկագրով անասնապահական համալիրը:Նշանակվել է ապրանքագիտական փորձաքննություն և ապրանքագիտական փորձաքննությամբ վերոհիշյալ գույքը գնահատվել է 92.112.000 ՀՀ դրամ:*

*Այլ գույքային իրավունքներ և դրամական միջոցներ չեն հայտնաբերվել, որոնց վրա հնարավոր լինի տարածել բռնագանձում:*

*Ձեռնարկված կատարողական գործողությունների արդյունքում ի հայտ են եկել օրենքով սահմանված սնանկության հատկանիշներ:*

*Վերոգրյալի հիման վրա և ղեկավարվելով ''Սնանկության մասին'' ՀՀ օրենքի 6-րդ հոդվածի 2-րդ մասով, ''ԴԱՀԿ մասին'' ՀՀ օրենքի 28-րդ հոդվածով և 37-րդ հոդվածի 1–ին մասի 8-րդ կետով`*

*ՈՐՈՇԵՑԻ*

*Կասեցնել՝ 10.01.2014թ. վերսկսված թիվ 06/02-493/13 կատարողական վարույթը 60-օրյա ժամկետով.*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.*

*Որոշման պատճեն ուղարկել կողմերին.*

*Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:*

*Ավագ հարկադիր կատարող Ա.Նոնինյան*